Clan (canle de televisión)

**Clan** é un canal de televisión español en aberto, pertencente a Televisión Española. Emite programación infantil e xuvenil con series, debuxos animados e espazos xuvenís.

## Historia 
Clan TVE foi lanzado ao aire o 12 de decembro do 2005, en principio compartindo espazo de programación co canal conmemorativo TVE 50 Años (ata entón, *Canal Nostalgia*) entre as 07:00 e 21:00. Trala desaparición deste último o 1 de xaneiro de 2007, Clan TVE pasou a ocupar todo o horario de emisión consolidouse como o primeiro canal infantil español de televisión aberta. As siglas *TVE* desaparecen definitivamente do seu nome a mediados de 2008, coa renovación da súa identidade corporativa, xunto coa de toda RTVE.

Ata 2011, solía ser considerado como «el canal temático más visto en España», e xunto a Teledeporte e 24h, ha logrou cifras históricas de audiencia, chegando a superar aos canais nacionais en dita data. O 27 de agosto de 2010 estreou a novena tempada de Smallville en pantalla panorámica 16:9, sendo a primeira emisión do canal en emitir nesta relación de aspecto e en estrear a tempada antes que Fox. Dende 2014, emitiu contidos relacionados con *Operación Triunfo* ou *MasterChef* e os seus derivados, abrindo a súa oferta a un target máis xuvenil e variado.

Dende comezos de 2012, Clan chegou a un acordo co Instituto Nacional de Tecnoloxía da Comunicación para publicar contidos que ensinen aos nenos hábitos seguros en Internet, ofrecendo tamén consellos de seguridade para pais e tutores. Debido a isto, o canal foi considerado como unha «plataforma de gran utilidad para docentes de primaria».

No verán de 2013, Clan lanzou unha campaña denominada «Let's Clan», a cal consistía na aprendizaxe do idioma inglés ao sintonizar a segunda pista de son de calquera serie do canal, que emitía en inglés.

## Programación 
Nalgunhas das súas series, con contido didáctico e educativo, pretende ensinar aos máis pequenos da casa, valores como o inglés en *Los Lunnis* ou pratos e plantas como *Comecaminos*, un contedor de series con varias seccións.

A lonxitude da franxa horaria dispoñible fai que os episodios sexan repetidos ata unha decena de veces, extremo ao que poden chegar os shows de máis éxito como o de *SpongeBob SquarePants*.

Entre as opcións de idioma ofrecen a versión en castelán por defecto e a traducida ao inglés como seleccionable, en caso de existir, independentemente de se o produto ten unha orixe diferente ou tamén existe versión noutras linguas cooficiais no estado.

Desde finais de 2025 os subtítulos están dispoñibles en galego, éuscaro e catalán, ademais de castelán e inglés.

A emisión de debuxos animados dobrados en lingua galega en clan está prevista a partir da primavera do 2026  en RTVE play, aínda que a emisión de TDT depende da emigración de RGE2 a RGE1-GAL (en Galicia) prevista polo Plan Técnico nacional da TDT

## Sinal en alta definición 
O 20 de setembro de 2017 anunciouse durante unha reunión do Consello de Administración de RTVE o inicio de emisións en alta definición do canal, comezando a emitir dende o 31 de outubro de 2017, xunto con La 2 HD.

Inicialmente, os contidos do sinal de Clan HD proviñan dun reescalado dende a súa versión SD. Non foi ata finais de novembro de 2018 cando comezaron as emisións en HD nativo.

O 23 de novembro de 2017 o operador Vodafone TV procedeu a incorporar de maneira oficial o sinal á súa oferta nos seus decodificadores TIVO

Dende comezos de novembro, a cablera R inclúe no dial 154 o canal HD nos descodificadores "desco HD" e  "desco 4K".

Ata novembro de 2020, as emisións de Clan HD non dispuxeron de teletexto por limitacións técnicas.

## Audiencias 
Evolución da cota de pantalla mensual, segundo as medicións de audiencia elaborados en España por Kantar Media.

## Notas